  Майя Бывальцева Коронавирус инфекциен нюръяськыны Удмуртиысь тазалыкез утёнъя министерстволы ватсаса 25 миллион манет висъялозы. Улосвыл кивалтэтлэн тӧроеныз Ярослав Семёновен кинюртэм косэм (распоряжение) элькун тӧрлыкъёслэн нимлыко сайтазы шараямын. Коньдон коронавирус инфекциен висисьёслы юрттэт сётон понна эмъюртъёсын ватсаса интыос кылдытыны яке али ваньзэ кулэяськонъя тупатыны мыноз. Кызьы верамын ужкагазын, коньдонэз Росси улосвылъёслэн коньдэтъёссылы дотациос чотын висъяло. Ватсалом, азьвылгес Удмуртилэн тӧроез Александр Бречалов коронавирусэн черлам муртъёслы элькунын ватсаса 300 инты кылдытыны дась шуыса ивортӥз вал. Тегъёс: Тазалык Ижкар Удмуртия коронавирус Тазалыкезутёнъяминистерство коньдон тазалыкезутён  